Document ID: /fineweb-2-swissfilter-quality_10-filterrobots/filtered/02816.jsonl.gz/194

Molitve za svećenike
U povodu svećeničke godine - 2009. / 2010.
Molitva za svećenike
Oče, podigni među kršćanimabrojna i sveta svećenička zvanja,
koja neka zadrže živu vjeru
te čuvaju zahvalnu uspomenu na tvoga Sina Isusa
kroz propovijedanje njegove riječi
i podjeljivanje sakramanata,
po kojima neprestano obnavljaš svoje vjerne.
Daruj nam svete poslužitelje tvoga oltara,
koji neka budu pozorni i gorljivi čuvari Euharistije,
sakramenta najuzvišenijeg Kristova dara
za otkupljenje svijeta.
Pozovi služitelje svoga milosrđa,
koji neka šire radost tvoga praštanja,
putem sakramenta Pomirenja.
Daj, Oče, da Crkva radosno prihvati
brojna nadahnuća Duha tvoga Sina
te se, poslušna tvojim poukama,
brine za zvanja u svećeničkom služenju
i posvećenom životu.
Uzdrži biskupe, svećenike, đakone,
posvećene i sve koji su kršteni u Krista,
kako bi vjerno vršili svoje poslanje
u službi evanđelja.
To te molimo po Kristu Gospodinu našemu. Amen.
(papa Benedikt XVI)
Molitva za svete svećenike
O Isuse, naš Veliki Svećeniče,
čuj moje skrušene molitve za tvoje svećenike.
Daruj im duboku vjeru,
svjetlu i čvrstu nadu,
gorljivu ljubav
koja će sveudilj rasti
tijekom njihova posvećenog života.
U osamljenosti ih utješi,
u tuzi ih ojačaj.
U promašajima im istakni da patnjom pročišćavaju dušu
i pokaži im
da ih Crkva trebada ih duše trebaju
da su potrebni za rad na otkupljenju.
O mila Majko Marijo,
majko svećenika,
prigrli sinove bliske tebi
po svom svećeničkom redu
i jer primiše snagu
da nastave Kristovo djelo
u svijetu koji ih tako silno treba.
Utješi ih,
obraduj ih,
okrijepi ih,
i osobito im pomozi,
živjeti i braniti ideale,posvećenog celibata.
Amen.
+ John Joseph kardinal Carberry
Molitve za svećenike i poslužitelje u Crkvi
1.
Gospodine, Bože naš,
vodiš svoj narod služenjem svojih svećenika.
Čuvaj ih da odano i poslušno služe Tebi
kako bi Te svojim životom i služenjem mogli proslaviti u Kristu.
Molimo te to po našem Gospodinu, Isusu Kristu, Sinu Tvome,
koji živi i kraljuje s Tobom i s Duhom Svetim,
jednim Bogom, u sve vijeke vijekova. Amen.
2.
Nebeski Oče, udijeli našim svećenicima
jakost i iscjeljenje po snazi euharistije koju slave.
Neka im Riječ koju navješćuju ulije hrabrost i mudrost.
Molimo da svi kojima nastoje služiti vide u njima ljubav i skrb za Isusa,
našeg vječnog Velikog svećenika, Gospodina našega,
u sve vijeke vijekova. Amen.
Sveta Marijo, Majko Crkve, pogledaj blago svoje sinove, naše svećenike.
Sveti Josipe, zaštitniče Crkve, moli za sve nas.
3.
Vječni Bože, molim Te, blagoslovi naše svećenike,
tvoje zastupnike na ovoj zemlji.
Neka budu još svjesniji milosti koji izlijevaš po njima
dok poslužuju sakramente,
i pomozi im da te još dublje uzljube,
nakon proslave svake svete mise.
Molim te, ojačaj naše svećenike,
revne skrbnike tvojega stada,
u danima sumnje u svoju vjeru,
da budu primjeri Tvoje Istine i uvijek nas vode k Tebi.
Molimo to Tebe, našeg Vječnog Svećenika. Amen.
4.
Oče,
poučio si svećenike svoje Crkve
da ne požele biti služeni nego da služe svojoj braći i sestrama.
Neka djelotvorno obavljaju svoj posao i ustraju u svojim molitvama,
neka ih služe blago i brižno. Amen.
Molitva Sv.Ivanu Vianney
Sveti župniče Arški,
tjekom tvog djetinstva,
srce tvoje bijaše usmjereno prema Bogu.
Djevica Marija, naša Velika Gospa, Kristova Majka,
sjajila je neprestano kao Zvjezda tvog života.
Čuo si poziv Isusa Krista,
isti poziv, koji je on upućivao svojim prvim učenicima.
Isti poziv, koji su tjekom povjesti prihvaćali mnogi mladići
i svoj život posvetili širenju Evanđelja
kao svećenici i pastiri stada Božjega.
Sveti župniče Arški,
sav tvoj život bijaše odgovor na taj neodoljivi poziv,
poziv ljubavi.
Izmoli našem papi milost,
da ravna Crkvom Kristovom istom mudrošću i zauzetošću,
kojom si ti upravljao malom lađom u Arsu.
Izmoli našim biskupima hrabrost i jakost,
koja im je potrebna,
da navješćuju Riječ Božju kako treba
i da vode uznemireno stado prema Kristu,
koji je Put, Istina i Život.
Izmoli našim svećenicima milost,
da svaki dan prikazuju svetu misnu Žrtvu, sakrament Ljubavi,
i da uvjek budu najtješnije povezani s otkupiteljskim križem Kristovim.
Isprosi im milost,
da u srca ljudska uljevaju milosrđe Krista Spasitelja
po sakramentu pokore,
pomirujući ljude s Bogom i s bližnjima.
Isprosi od Boga za sve milost svetosti.
U trenutku razdjeljenja,
uznemirenosti, mržnje i tjeskobe obraćamo se k Tebi.
Sveti župniče Arški,
vapijemo ti, dođi u pomoć svojoj katoličkoj Crkvi!
Amen.
Molitva za zvanja
Gospodine, rekao si nam: „Žetve je mnogo, a radnika malo.
Molite dakle gospodara žetve da pošalje radnike u žetvu svoju.“
Molimo te da nas okrijepiš u nasljedovanju zvanja na koje si nas pozvao. Molimo te osobito za osobe pozvane u svećenike, časne sestre, redovničku braću i đakone: One koje si pozvao, one koje sada zoveš, one koje ćeš pozvati u budućnosti. Neka budu otvoreni i neka se odazovu i služe tvom narodu. Molimo te to po Kristu Gospodinu našemu. Amen.
*****
O Isuse, Vječni svećeniče, zakrili sve svoje svećenike svojim Presvetim Srcem, gdje im nitko i ništa neće nauditi. Očuvaj neokaljane njihove pomazane ruke kojima svakodnevno dodiruju tvoje Presveto Tijelo. Čuvaj neokaljane njihove usne, rumene od tvoje Predragocjene Krvi. Neka im srca ostanu čista i nezemaljska, opečaćena uzvišenim znacima tvog slavnog svećenstva. Neka ih tvoja presveta ljubav štiti od zaraze svjetovnih navada. Blagoslovi njihov teški rad obiljem plodova i neka im duše koje su posluživali ovdje, na zemlji, budu na radost i utjehu, a na nebesima dragulji prekrasne i vječne krune zasluga. Amen.
*****
Isuse, Ti si Dobri Pastir. Poznaješ svakog od nas i zazvao si nas imenom da ti služimo u vjeri. Pomozi nam širokogrudno se odazvati tvome Glasu. Podari hrabrost i vodstvo onima koje pozivaš da postanu svećenici i đakoni, redovnici i laici, kako bi ti uzmogli odgovoriti svim srcem i odano ti služiti. Molimo to po Kristu, Gospodinu našemu. Amen.
Molitva za svećenička zvanja
Gospodine Isuse, pozivaš nas da se molimo Gospodaru žetve, neka pošalje radnike u svoju žetvu.
Gospodine i Bože sviju ljudi, pozovi za svećenike ljude zapaljene Tvojom Božanskom Ljubavlju, koji će biti glas Dobrog Pastira raštrkanom stadu ovaca.
Odgovor: Gospodaru žetve, pošalji radnike u svoju žetvu.
Gospodine i Spasitelju, blagoslovi nas s pobožnim svećenicima. Neka po njihovu služenju, Tvoja životvorna Nazočnost u sakramentima bude uvijek prisutna u Tvojoj Crkvi.
Odgovor: Gospodaru žetve, pošalji radnike u svoju žetvu.
Gospodine i Darivatelju Života, odgoji ljude ispunjene Tvojom snagom i s velikim misionarskim žarom, da svi koji prebivaju u tami dođu živjeti u svjetlu Krista.
Odgovor: Gospodaru žetve, pošalji radnike u svoju žetvu.
Gospodine Isuse, pozvao si mnoge da budu s Tobom; da propovijedaju radosne vijesti o spasenju; da imaju vlast nad silama tame. Pošalji Svog Duha Svetoga na ljude koje si odabrao za svećeničko služenje. Neka se odazovu Tvojemu pozivu i slijede Te velikodušna srca.
Amen.
Molitva Mariji za posvećene osobe
Marijo, sliko Crkve, Zaručnice bez bora i mrlja,
koja nasljedujući tebe “ čuva vjeru djevičanski netaknutom,
nadu čvrstom, ljubav iskrenom”, podupri posvećene osobe
u njihovoj težnji za vječnim i jedinim Blaženstvom.
Tebi ih, Djevice od Pohoda, povjeravamo,
da znadu ići ususret ljudskim potrebama,
da bi donijeli pomoć, ali nadasve da bi donijeli Isusa.
Pouči ih da proglašavaju čudesne stvari koje Gospodin izvodi u svijetu,
kako bi svi narodi veličali njegovo ime.
Podupri ih u njihovom djelu u korist siromašnih, gladnih,
beznadnih, posljednjih i svih onih koji iskrenim srcem traže tvoga Sina.
Tebi, Majko, koja želiš duhovnu i apostolsku obnovu svojih sinova
i kćeri u odgovoru ljubavi i potpunog posvećenja Kristu,
upravljamo s pouzdanjem svoju molitvu.
Ti koja si vršila Očevu volju, spremna u poslušnosti,
hrabra u siromaštvu, gostoljubiva u plodnom djevičanstvu,
izmoli kod svog božanskog Sina da oni,
koji su primili dar da ga nasljeduju u posvećenom životu,
znadu to svjedočiti s preobražeim bićem, idući radosno,
sa svom ostalom braćom i sestrama,
prema nebeskoj domovini i svijetu koji ne poznaje zalaza.
To te molimo, da u svima i u svemu bude proslavljen,
blagoslovljen i ljubljen Vrhovni Gospodin svih stvari
koji je Otac, Sin i Duh Sveti.
Molitva za svećenike
DUŠO KRISTOVA, POSVETI GA! Podsjeti ga, Gospodine, da je njegovo svećeništvo Tvoje svećeništvo. Učini ne samo da bude ljubljen, nego da može ljubiti kao što Ti ljubiš. Daj mu dar svoga mira.
TIJELO KRISTOVO, SPASI GA! Nahrani i njega sobom dok on nas hrani. Nemoj da gladuje usred obilja. Spasi ga, Gospodine, i od nas, njegovih vjernika.
KRVI KRISTOVA, NAPOJI GA! Obnavljaj njegov žar svakoga dana, učini da bude svima dostupan, da žeđa za dušama i da pije Tvoju čašu do dna Gospodine, i u radosti i u žalosti.
VODO IZ PRSIJU KRISTOVIH,OPERI GA! Obnovi, Gospodine, obećanje njegova krštenja, milost potvrde i obećanje njegova ređenja. Učini novom svaku njegovu svetu misu.
MUKO KRISTOVA, OKRIJEPI GA! Privuci ga, Gospodine, na križ k sebi, da ne padne. Drži ga čvrsto uza se tako da s Tobom uskrsne. Daj, Gospodine, da bude vrijedan povjerenja i da ga on sam ima.
O DOBRI ISUSE, USLIŠI GA! Poslušaj Gospodine, kada Te moli za pomoć, kada ne zna što bi učinio. Usliši ga, Gospodine, kada iz dubine srca zavapi k Tebi. Budi mu prijatelj, Gospodine.
MEĐU RANE SVOJE SAKRIJ GA! Zaštiti ga Gospodine, od njega sama; on je samo čovjek kao i drugi. Spriječi sve one koji bi htjeli uništiti njegovo čovještvo i njegovo svećeništvo. On je tvoj, Gospodine.
NE DAJ DA SE IKADA ODIJELI OD TEBE! Drži ga na dlanu svoje ruke Gospodine. Ne dopusti da ikakva gorčina uđe u njegovo srce. Daj da uvijek ostane sjedinjen s euharistijom, istodobno s Tobom i Tvojom Crkvom.
OD NEPRIJATELJA ZLOGA BRANI GA! Čuvaj ga i brani od sotone i njegovih zlih duhova koji bi ga htjeli proždrijeti i raspršiti njegovo malo stado koje si mu dao. Naoružaj ga, Gospodine, darovima Duha Svetoga.
NA ČASU SMRTI ZOVNI GA! Gospodine, Ti po njemu spasavaš druge, ali on sam sebe ne može spasiti ako Ti ne budeš s njim sve do kraja. Često je sam i uplašen. Stani uz njega da ga ojačaš. Isuse, blagoslovi ga...